Rikunarita-ORG/Wikinium huggingface dataset:
# चीन की सभ्यता

चीन की सभ्यता का मानचित्र
**चीन की सभ्यता** (चीनी: 中國文化) प्राचीनतम मानव सभ्यताओ मे से एक जो की ५ हजार से विद्यमान है एवं जटिल है। इस राष्ट्र की सान्स्क्रुतिक विविधता इस्की क्षेत्र के अनुसार विविध है। चीन मे कई समुदायो के लोग रह्ते है जिनमे से
' की आबादी सर्वाधिक है। चीन मे अधिक्तर लोग नास्तिक है तथा कुछ बुध के अनुयायी है। मन्डारिन यहा की राष्ट्रिय भाषा है जो कि 'मिन्ग् सल्तनत' की है। पुरातात्विक साक्ष्यों के आधार पर चीन में मानव बसाव लगभग साढ़े बाईस लाख (22.5 लाख) साल पुराना है। चीन की सभ्यता विश्व की पुरातनतम सभ्यताओं में से एक है। यह उन गिने-चुने सभ्यताओं में एक है जिन्होनें प्राचीन काल में अपना स्वतंत्र लेखन पद्धति का विकास किया। अन्य सभ्यताओं के नाम हैं - प्राचीन भारत (सिंधु घाटी सभ्यता), मेसोपोटामिया की सभ्यता, मिस्र सभ्यता और माया सभ्यता। चीनी लिपि अब भी चीन, जापान के साथ-साथ आंशिक रूप से कोरिया तथा वियतनाम में प्रयुक्त होती है।

## सन्दर्भ
# स्वालबार्ड

| **स्वालबार्ड Svalbard** |
| --- |
|  |
| सूचना |
| **राजधानी** : | लोंगयेअरब्येन (Longyearbyen) |
| **क्षेत्रफल** : | ६१,०२२ किमी² |
| **जनसंख्या**(२०११):  • घनत्व : | २,९३२  ०.०५/किमी² |
| **उपविभागों के नाम:** | काउंटी |
| **उपविभागों की संख्या:** | १ |
| **मुख्य भाषा(एँ):** | नॉर्वेजियाई: ७२% रूसी/युक्रेनी: १६% अन्य: १२% |

**स्वालबार्ड** (नॉर्वेजियाई: Svalbard) आर्कटिक महासागर में स्थित एक द्वीप समूह है जो नोर्वे का उत्तरतम इलाक़ा भी है। यह यूरोप की मुख्यभूमि से क़रीब 400 मील दूर नोर्वे और उत्तरी ध्रुव के बीच स्थित है। स्पिट्स्बर्गन (Spitsbergen) इस समूह का सबसे बड़ा द्वीप है और नोर्डआउस्ट्लैंडेट​ (Nordaustlandet) और एडगेओया (Edgeøya) इसके दूसरे और तीसरे सबसे बड़े द्वीप हैं।

## विवरण

सन् १९२० की स्वालबार्ड संधि के तहत इन द्वीपों को कुछ शर्तों के साथ नोर्वे का हिस्सा घोषित कर दिया गया था। सन्धि के अनुसार यहाँ पर नोर्वे सैनिक बल नहीं रख सकता और संधि के अन्य भागीदारियों को (जिनमें ब्रिटेन, जापान, अमेरिका, आदि शामिल हैं) यहाँ पर व्यापारिक काम और कोयले की खाने चलाने की छूट भी दी गई। यहाँ पर नोर्वे और रूस खनिज निकालने का काम करते हैं। इसके अलावा यहाँ आर्कटिक क्षेत्र पर वैज्ञानिक अनुसंधान भी किया जाता है। यहाँ के स्वालबार्ड अंतर्राष्ट्रीय बीज कोष में दुनिया भर के वनस्पति व वृक्षों के बीच सुरक्षित हैं ताकि उनके विश्व से खो जाने की स्थिति में उन नस्लों को पुनर्जीवित किया जा सके। द्वीपसमूह का दो-तिहाई इलाक़ा ७ राष्ट्रीय उद्यानों और २३ प्राकृतिक संरक्षित क्षेत्रों में सुरक्षित कर दिया गया है। यहाँ ध्रुवीय भालू, रेनडियर और कुछ समुद्री स्तनधारी मिलते हैं। ६०% क्षेत्रफल पर हिमानियाँ (ग्लेशियर) बिछी हुई हैं।

## इतिहास

अठ्ठारवीं शताब्दी में डच और डेनमार्क के कैदियों को सजा देने के लिए एक विकल्प के तौर पर स्वालबार्ड भेजा जाता था। उन्हें व्हेल मछली का शिकार करने वाली बड़ी नौकाओं को चलाने की सजा दी जाती थी। इन देशों में सजा पाए ज्यादातर कैदी भी स्वालबार्ड की सर्दी में मौत पाने के विकल्प को चुनते थे। परन्तु वर्तमान में स्वालबार्ड नॉर्वे देश का हिस्सा है। यहाँ लोगों संख्या बहुत कम है, मगर विश्व के किसी देश से लोग यहाँ काम भी कर सकते हैं और बस भी सकते हैं। स्वालबार्ड के लिए विशेष रूप से कोई वीज़ा की आवश्यकता नहीं है। विभिन्न देशों से आकर बसने वाले अत्यंत ही कम लोगों में से एक व्यक्ति के अनुसार:

> यहां पर एक नाइट क्लब है, सिनेमाहॉल है और नौकरियां भी हैं। एक सामाजिक जीवन जीने के लिए काफी कुछ है। ये सपनों में दिखने वाली दुनिया है। एक छोटे समुदाय के लिए ये बेहद शांतिपूर्ण जगह है।
>
>

— पॉल हेनली, बी बी सी संवाददाता, "क्यों बढ़ रही है स्वालबार्ड में रुचि ?",

## कुछ तस्वीरें

* राजधानी लोंगयेअरब्येन में घर
* स्वालबार्ड के राज्यपाल का सरकारी जहाज़
* बैरेंट्स्बर्ग में रूसी कम्पनी द्वारा स्थापित लेनिन की शिर-मूर्ति
* हिमानी-दर्शन करते पर्यटक
* लॉन्गइयरब्येन की उत्तरपूर्वी सीमा पर ध्रुवीय भालू की चेतावनी का संकेत

## इन्हें भी देखें

* नोर्वे

## सन्दर्भ
# लाइफ

**लाइफ** एक अंग्रेज़ी शब्द है, जिसका अर्थ जीवन हैं, एवं विकिपीडिया पर निम्न लेख इस प्रकार हैं:

* लाइफ २४
* लाइफ ओके
* लाइफ ओके के कार्यक्रमों की सूची
* *लाइफ पार्टनर (फिल्म)*
* *लाइफ ऑफ़ पाई (फ़िल्म)*
* *लाइफ में कभी कभी (2007 फ़िल्म)*
* *लाइफ एक्सप्रेस (२०१० फ़िल्म)*
* *लाइफ़ इन ए... मेट्रो*
* *लाइफ (1999 फ़िल्म)*
# संकर (जीवविज्ञान)

ज़ोंकी, जो ज़ीब्रा और गधे का संकर होता है
**संकर** (hybrid) दो भिन्न नसलों, प्रकारों, जातियों या वंशों के जीवों की लैंगिक जनन द्वारा जन्मी संतान को कहते हैं। ऐसी संतान में साधारणतः जनक व जननी के गुणों का मिश्रण देखा जाता है। यह आवश्यक नहीं है की संकर के गुण जनक-जननी के गुणों का औसत हों, क्योंकि कभी-कभी संकर ओज (hybrid vigour) भी देखा जाता है, जिसमें संतान अपने जनक-जननी दोनों ही से अधिक बलशाली या बड़ी होती है।

## इन्हें भी देखें

* लैंगिक जनन
* संकरण
* संकर ओज

## सन्दर्भ
# आर्माटीमोनाडीटीस

| आर्माटीमोनाडीटीस |
| --- |
| वैज्ञानिक वर्गीकरण |
| अधिजगत: | बैकटीरिया (Bacteria) |
| संघ: | आर्माटीमोनाडीटीस (Armatimonadetes) तामाकी इत्यादि, 2011 |
| वर्ग |
| * *फ़िम्ब्रीमोनाडिया (Fimbriimonadia)*
* *आर्माटीमोनाडिया (Armatimonadia)*
* *क्थोनोमोनाडीटीस (Chthonomonadetes)*
 |

**आर्माटीमोनाडीटीस** (Armatimonadetes) ग्राम-ऋणात्मक बैक्टीरिया का एक जीववैज्ञानिक संघ है। इस संघ की परिभाषा 16S राइबोसोम आर०ऍन०ए० में उपस्थित जीन शृंखला के अधार पर की गई है। सन् 2011 में जापान में एक जलीय पौधे से इस संघ की सबसे पहली ज्ञात जाति का बैक्टीरीया मिला, जिसका नाम आर्माटीमोनास रोज़िया (Armatimonas rosea) रखा गया।

## इन्हें भी देखें

* बैक्टीरिया
* ग्राम-ऋणात्मक बैक्टीरिया

## सन्दर्भ
# वायरोइड

| वायरोइड Viroid |
| --- |
|  |
| वैज्ञानिक वर्गीकरण |
| अधिजगत: | वायरस (Virus) |
| जगत: | राइबोविरिया (Riboviria) |
| गण: | वायरोइडे (Viroide) |
| कुल |
| * पोस्पीवायरोइडे (Pospiviroidae)
* ऐवसनवायरोइडे (Avsunviroidae)
 |

**वायरोइड** (Viroid) प्रकृति के सबसे छोटे आकार के ज्ञात रोगजनक कण होते हैं। इनमें केवल [आरएनए]] का एक गोल रेशा होता है। जहाँ अन्य वायरस में इसके ऊपर एक प्रोटीन का ढकाव होता है, वायरोइडों में यह भी नहीं होता। सभी ज्ञात वायरोइड वनस्पतियों में वास करते हैं और अधिकांश इनमें रोग फैलाते हैं।

## इन्हें भी देखें

* वायरस
* आरएनए
* रोगजनक

## सन्दर्भ
# लौह युग

कोरिया के सिल्ला राज्य के काल से लौह-कवच जो कोरियाई राष्ट्रीय संग्रहालय में रखा हुआ है
**लौह युग** (अंग्रेजी: **Iron Age**) उस काल को कहते हैं जिसमें मनुष्य ने लोहे का इस्तेमाल किया। इतिहास में यह युग पाषाण युग तथा कांस्य युग के बाद का काल है। पाषाण युग में मनुष्य की किसी भी धातु का खनन कर पाने की असमर्थता थी। कांस्य युग में लोहे की खोज नहीं हो पाई थी लेकिन लौह युग में मनुष्यों ने तांबे, कांसे और लोहे के अलावा कुछ अन्य ठोस धातुओं की खोज तथा उनका उपयोग भी सीख गया था। विश्व के भिन्न भागों में लौह-प्रयोग का ज्ञान धीरे-धीरे फैलने या उतपन्न होने से यह युग अलग समयों पर शुरु हुआ माना जाता है लेकिन अनातोलिया से लेकर भारतीय उपमहाद्वीप में यह 1300 ईसापूर्व के आसपास आरम्भ हुआ था, हालांकि कुछ स्रोतों के अनुसार इस से पहले भी लोहे के प्रयोग के कुछ चिह्न मिलते हैं।

इस युग की विशेषता यह है कि इसमें मनुष्य ने विभिन्न भाषाओं की वर्णमालाओं का विकास किया जिसकी मदद से उस काल में साहित्य और इतिहास लिखे जा सके। संस्कृत और चीनी भाषाओं का साहित्य इस काल में फला-फूला। ऋग्वेद और अवस्ताई गाथाएँ इसी काल में लिखी गई थीं। कृषि, धार्मिक विश्वासों और कलाशैलियों में भी इस युग में भारी परिवर्तन हुए।

## इन्हें भी देखें

* कांस्य युग
* पाषाण युग

## सन्दर्भ
# सत्य युग

चार प्रसिद्ध युगों में **सत्ययुग**, **सद्युग** (सत्+युग) या **कृतयुग** को प्रथम माना गया है। यद्यपि प्राचीनतम वैदिक ग्रंथों में सद्युग, त्रेतायुग आदि युगविभाग का निर्देश स्पष्टतः उपलब्ध नहीं होता, तथापि स्मृतियों एवं विशेषत: पुराणों में चार युगों का विस्तृत प्रतिपादन मिलता है।

पुराणादि में सत्ययुग के विषय में निम्नोक्त विवरण मिलता है -

*चैत्र शुक्ल चैत्र नवरात्रि प्रतिपदा रविवार को इस युग की उत्पत्ति हुई थी। इसका परिमाण 17,28,000 वर्ष है। इस युग में भगवान के मत्स्य, कूर्म, वराह और नृसिंह ये चार अवतार हुए थे। इस काल में स्वर्णमय व्यवहारपात्रों की प्रचुरता थी। मनुष्य अत्यन्त दीर्घाकृति एवं अतिदीर्घ आयुवान् होते थे। इस युग का प्रधान तीर्थ पुष्कर था।*
इस युग में ज्ञान, ध्यान या तप का प्राधान्य था। प्रत्येक प्रजा पुरुषार्थसिद्धि कर कृतकृत्य होती थी, अत: यह "कृतयुग" कहलाता है। धर्म चतुष्पाद (सर्वत: पूर्ण) था। मनु का धर्मशास्त्र इस युग में एकमात्र अवलंबनीय शास्त्र था। महाभारत में इस युग के विषय में यह विशिष्ट मत मिलता है कि कलियुग के बाद कल्कि द्वारा इस युग की पुन: स्थापना होगी (वन पर्व 191/1-14)। वन पर्व 149/11-125) में इस युग के धर्म का वर्ण द्रष्टव्य है।

ब्रह्मा का एक दिवस 10,000 भागों में बंटा होता है, जिसे चरण कहते हैं:*मृत कड़ियाँ*][1]

 **चारों युग** |  4 चरण (1,728,000 सौर वर्ष) | सद्युग  |
|  3 चरण (1,296,000 सौर वर्ष)  | त्रेता युग  |
|  2 चरण (864,000 सौर वर्ष) | द्वापर युग  |
|  1 चरण (432,000 सौर वर्ष) | कलि युग  |

## सन्दर्भ
# हेप्टाग्राम

सप्तकोणीय तारा
**हेप्टाग्राम (सप्तकोणीय तारा )**  (Heptagram)यह ज्यामिति की एक आकृति है।

## परिभाषा

सप्त कोणीय तारे की ज्यामितीय आकृति को हेप्टाग्राम (सप्त कोणीय तारा) कहते हैं। ग्रीक प्रत्यय -ग्राम के पूर्व यूनानी संख्यात्मक उपसर्ग हेप्टा लगाने पर हेप्टाग्राम शब्द बना। जिसका अर्थ है सात कोण की आकृति।

सप्तकोणीय तारे
## हिन्दू धर्म में उपयोग

सप्तकोण तारे का उपयोग हिन्दू धर्म में शुभ कार्यों एवम तंत्र विद्या में किया जाता है।

## उपयोग

* जार्डन के झंडे में
* MAERSK के लोगो में
* होक्काइडो के झंडे में
* कॉमनवेल्थ स्टार
* ईसाई धर्म में सात दिनों का प्रतीक

## चित्र वीथी

* सप्तकोणीय प्रिज्म
* सप्तकोणीय प्रिज्म

## सन्दर्भ
# युग पुराण

**युग पुराण** सबसे पुराना पुराण है। इसका रचना काल २५० ई के आसपास आँका गया है। इसमें दो अध्याय हैं जो गार्गी संहिता (या वृद्ध गार्गीय ज्योतिष) के भाग हैं। इसमें पर विदेशियों (इंडो-ग्रीक तथा इंडो-सिथियन) द्वारा दूसरी और पहली शताब्दी ईसापूर्व में भारत पर आक्रमणों का वर्णन है।

## इन्हें भी देखें

* अम्लाटgargi Sarita ne ved likhne me bi help ki thi . Ye ek ज्योतिषी ग्रंथ है

## बाहरी कड़ियाँ

* युग पुराण
# निमोनिक

ग्रेगोरी कैलेंडर के प्रत्येक महीने में दिनों की संख्या के लिए अंगुलि स्मृति वर्धक (म्नेमोनिक)।
**म्नेमोनिक** कोई भी सीखने की तकनीक है जो बेहतर समझ के लिए मानव स्मृति में सूचना प्रतिधारण या पुनर्प्राप्ति में सहायता करती है। म्नेमोनिक विस्तृत संकेताक्षर, पुनर्प्राप्ति संकेतों और कल्पना का उपयोग विशिष्ट उपकरण के रूप में जानकारी को एन्कोड करने के लिए करते हैं जो कुशल भंडारण और पुनर्प्राप्ति की अनुमति देता है। म्नेमोनिक मूल जानकारी को अधिक सुलभ या सार्थक चीज़ से जोड़ने में सहायता करता है - जो जानकारी के बेहतर प्रतिधारण प्रदान करता है।

## बाहरी कड़ियाँ

*
* GKTricksIndia.com - सामान्य ज्ञान याद रखने का आसान तरीका
# पौष

|  |
| --- |
| चैत्र | वैशाख | ज्येष्ठ | आषाढ़ | श्रावण | भाद्रपद | आश्विन | कार्तिक | अग्रहायण | पौष | माघ | फाल्गुन |

हिन्दू पंचांग के अनुसार साल के दसवें माह का नाम **पौष** हैं। इस मास में हेमंत ऋतु होने से ठंड अधिक होती है। धर्म ग्रंथों के अनुसार इस मास में भग नाम सूर्य की उपासना करना चाहिए।

## महत्वपूर्ण दिवस

* पौष कृष्ण एकादशी - सफला एकादशी

## सन्दर्भ
# धनु तारामंडल

धनु
Sagittarius|
तारामंडल |
|  तारों की सूची |
| संक्षिप्त रुप |
Sgr |
| संबंध-सूचक |
Sagittarii |
| प्रतीकवाद |
धनुर्धारी |
| दायाँ आरोहण |
19h h |
| दिक्पात |
−25°° |
| चक्र |
SQ4 |
| क्षेत्र |
867 sq. deg. (15th) |
| मुख्य तारे |
12, 8 |
|  बायर तारे |
68 |
| बहिर्ग्रह वाले तारे |
32 |
| 3.00m से चमकीले तारे |
7 |
| 10.00 पारसैक (32.62 प्रकाशवर्ष) परिधि के तारे |
3 |
| सबसे\_चमकीला\_तारा |
ε Sgr (1.79m) |
| निकटतम तारा |
रॉस 154 (9.69 प्रव, 2.97 पसै) |
| मॅसिये वस्तुएँ |
15 |
| तारामंडल (सीमा से सटे) | * गरुड़ तारामंडल
* स्कूटम तारामंडल
* सर्प तारामंडल (सर्प दुम)
* सर्पधारी तारामंडल
* वॄश्चिक तारामंडल
* दक्षिणकिरीट तारामंडल
* टेलीस्कोपियम तारामंडल
* हिन्दी तारामंडल (कोना)
* माइक्रोस्कोपियम तारामंडल
* मकर तारामंडल
 |
| **अक्षांश +55° और −90° के बीच दृश्यमान।सबसे उत्तम दृश्य 21:00 (रात्रि 9 बजे) अगस्त के महीने में।** |

**धनु** या **सैजीटेरियस** (अंग्रेज़ी: Sagittarius) तारामंडल राशिचक्र का एक तारामंडल है जिसमें हमारी गैलेक्सी, क्षीरमार्ग, का केंद्रीय हिस्सा आता है। पुरानी खगोलशास्त्रिय पुस्तकों में इसे अक्सर एक धनुर्धारी (घोड़े के धड़ और इंसान के सर वाले) किन्नर के रूप में दर्शाया जाता था। धनु तारामंडल में हमारी आकाशगंगा के केन्द्र में स्थित धनु ए (Sagittarius A) नामक खगोलीय रेडियो स्रोत है जो धनु ए\* नामक विशालकाय काले छिद्र का घर माना जाता है।

## तारे

धनु तारामंडल में बारह मुख्य तारे हैं, हालांकि वैसे इसमें दर्ज़नों तारे स्थित हैं। इस तारामंडल के कुछ तारे मिलकर इसके अन्दर एक चायदानी की आकृति बनाते हैं। क्योंकि इस तारामंडल में हमारी गैलेक्सी, आकाशगंगा, का केंद्र भी पड़ता है इसलिए इसमें बहुत सी निहारीकाएँ भी दिखती हैं जिनमें से एक मस्सियर ५५ नाम का तारासमुह का प्रकाश प्रबल है।

## चित्रदीर्घा

## इन्हें भी देखें

* धनु ए
* ऍप्सिलन सैजिटेरियाइ तारा
* सिग्मा सैजिटेरियाइ तारा
* तारामंडल
* धनु राशि

## सन्दर्भ
# कण क्षेपण

**कण क्षेपण** (Sputtering/स्पटरिंग) वह प्रक्रिया है जिसमें एक ठोस लक्ष्य (टार्गेट) पर ऊर्जावान कणों की बमबारी करके उससे दूसरे कण निकालते हैं। यह तभी सम्भव है जब बमबारी करने वाले कणों की गतिज ऊर्जा, ऊष्मीय ऊर्जा की अपेक्षा बहुत अधिक हो (≫ 1 eV)। इस प्रक्रम का उपयोग कई कार्यों के लिये किया जाता है, जैसे- तनुफिल्म निक्षेपण (thin-film deposition), निक्षारण (etching/इचिंग) तथा वैश्लेषिक तकनीकों में।
# साउथ ऑस्ट्रेलिया

साउथ ऑस्ट्रेलिया राज्य का ध्वज
साउथ ऑस्ट्रेलिया
**दक्षिण ऑस्ट्रेलिया** (अंग्रेज़ी: South Australia) दक्षिणी मध्य ऑस्ट्रेलिया में राज्य है। यह क्षेत्रफल के हिसाब से ऑस्ट्रेलिया के राज्यों और क्षेत्रों में चौथा सबसे बड़ा और आबादी के हिसाब से पांचवा सबसे बड़ा है। 17.7 लाख लोग इस राज्य में रहते हैं। अकेले राजधानी एडिलेड में ही राज्य की 77 प्रतिशत से अधिक जनसंख्या रहती हैं।

दक्षिण ऑस्ट्रेलिया अन्य सभी राज्यों और नॉर्थर्न टेरिटरी के साथ सीमाओं को साझा करता है; यह पश्चिम में वेस्टर्न ऑस्ट्रेलिया से, उत्तर में नॉर्थर्न टेरिटरी से, क्वींसलैंड द्वारा उत्तर-पूर्व में, न्यू दक्षिण वेल्स द्वारा पूर्व में, विक्टोरिया द्वारा दक्षिण-पूर्व में सीमा रखता है। राज्य में ऑस्ट्रेलिया की 8 प्रतिशत से कम आबादी रहती है और छह राज्यों और दो क्षेत्रों के बीच में इसका पाँचवा स्थान है। इसके अधिकांश लोग महानगर एडिलेड में रहते हैं। बाकी शेष दक्षिण-पूर्वी तट और मर्रे नदी के साथ लगे उपजाऊ क्षेत्रों में बसे हैं। राज्य का औपनिवेशिक मूल नियोजित ब्रिटिश प्रांत के रूप में शुरू हुआ था। औपनिवेशिक सरकार 28 दिसंबर 1836 को शुरू हुई थी। आज, यह अपनी बढ़िया शराब और कई सांस्कृतिक त्योहारों के लिए जाना जाता है। राज्य की अर्थव्यवस्था कृषि, विनिर्माण और खनन उद्योगों पर निर्भर है। इसकी राजधानी एडिलेड नगर है।

## सन्दर्भ

## बाहरी कड़ियाँ

* साउथ ऑस्ट्रेलिया राज्य की सरकार की वेबसाइट
# मम्मी

मम्मी
**मम्मी** (Mummy) एक संरक्षित शव को कहते हैं जिसके अंग एवं त्वचा को जानबूझकर या बिना बूझे-समझे ही किसी विधि से संरक्षित कर दिया जाता है। संरक्षित करने के लिये उचित रसायनों का प्रयोग, अत्यन्त शीतल वातावरण, बहुत कम आर्द्रता, बहुत कम हवा आदि की तकनीकें अपनायीं जाती हैं। वर्तमान में जो सबसे पुरानी मम्मी ज्ञात है वह ६००० वर्ष पुरानी मम्मी है जो सन् १९३६ में मिली थी। मानव एवं अन्य जानवरों की मम्मी पूरे संसार यत्र-तत्र में मिलती रहीं है| मम्मी एक
ऐसा मृत शरीर होता है जिसे प्राचीन काल मे लोग संरक्षितरखते थेे|उनका यह मानना था कि मम्मी(जो मृत शरीर है)रात के समय उठकर अपना कार्य(खाना- पीना,नहाना आदि)करती है|इसलिए वे मम्मी के लिए सभी उसका ऊपयोगी समान पिरामिड़ मे पहुँचा देते थे| मम्मी को जिस स्थान पर रखा जाता था उसे पिरामिड़ कहते है

## बाहरी कड़ियाँ

*
* Naturally Preserved Peruvian Mummies
* World's Best Preserved Mummies in China
* The "Auto-Icon of Jeremy Bentham, from a University College London website
* Cat Mummies
* Egyptian and Incan Mummification
* Clickable Mummy
* Mummies from the Smithsonian Institution.
* Rameses: Wrath of God or Man? at Discovery Channelmummy
* Summum - Animal Mummy Gallery
* U.S. Museum to Return Ramses I Mummy to Egypt, an article from the *National Geographic* website
* "King Mutt's Tomb", 2006-09-13 article about dog mummy found in Peru
* Roman Period Fayyum mummies: A picture test from Cognitive Labs
* *Cooking With Mummy*, by Sarah Bakewell, *Fortean Times* 124, July 1999. Article on the medicinal uses of mummy.
# अधोबिंदु

अधोबिंदु (nadir) शिरोबिंदु (zenith) से ठीक विपरीत दिशा में होता है
**अधोबिंदु** (अंग्रेजी: nadir, नादिर) किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु (zenith) कहते हैं।

## इन्हें भी देखें

* शिरोबिंदु
* क्षितिज

## सन्दर्भ
# डायना

**डायना** (अंग्रेज़ी : en:Diana, लातिनी : Diana *दिआना* ) प्राचीन रोमन धर्म की प्रमुख देवियों में से एक थीं। वो शिकार, जंगल, वन्यपशु और (बाद में) चांद की देवी थीं। उन्हें सदाकुमारी माना जाता था। उनके समतुल्य प्राचीन यूनानी धर्म की देवी थीं आर्टेमिस।
# अपोलो 17

अपोलो 17 नासा के अपोलो कार्यक्रम का चाँद पर जाने का मिशन था। अपोलो 17 दिनांक 7 दिसंबर 1972 को लॉन्च हुआ था व दिनांक 19 दिसंबर 1972 को धरती पर वापस आया।Edu>

## सन्दर्भ
# चंद्रग्रहण

जून २०११ का पूर्ण चंद्रग्रहण
**चंद्रग्रहण** इस खगोलीय स्थिति को कहते है जब चन्द्रमा पृथ्वी के ठीक पीछे उसकी प्रच्छाया में आ जाता है। ऐसा तभी हो सकता है जब सूर्य, पृथ्वी और चन्द्रमा इस क्रम में लगभग एक सीधी रेखा में अवस्थित हों। इस ज्यामितीय प्रतिबन्ध के कारण चन्द्रग्रहण केवल पूर्णिमा को घटित हो सकता है। चन्द्रग्रहण का प्रकार एवं अवधि चन्द्र आसन्धियों के सापेक्ष चन्द्रमा की स्थिति पर निर्भर करते हैं। चाँद के इस रूप को 'ब्लड मून' भी कहा जाता है। चन्द्र ग्रहण शुरू होने के बाद ये पहले काले और फिर धीरे-धीरे सुर्ख लाल रंग में तब्दील होता है।

किसी सूर्यग्रहण के विपरीत, जो कि पृथ्वी के एक अपेक्षाकृत छोटे भाग से ही दिख पाता है, चंद्रग्रहण को पृथ्वी के रात्रि पक्ष के किसी भी भाग से देखा जा सकता है। जहाँ चन्द्रमा की छाया की लघुता के कारण सूर्यग्रहण किसी भी स्थान से केवल कुछ मिनटों तक ही दिखता है, वहीं चन्द्रग्रहण की अवधि कुछ घंटों की होती है। इसके अतिरिक्त चन्द्रग्रहण को, सूर्यग्रहण के विपरीत, आँखों के लिए बिना किसी विशेष सुरक्षा के देखा जा सकता है, क्योंकि चन्द्रग्रहण की उज्ज्वलता पूर्ण चन्द्र से भी कम होती है।

चन्द्रग्रहण का सरलीकृत चित्रण
## इन्हें भी देखें

* ग्रहण (Lunar eclipse)
* सूर्यग्रहण (Solar Eclipse)

## सन्दर्भ
# चांग ई-5

चांग ई-5
Chang'e 5|  |
|  |
| मिशन प्रकार |
नमूना वापसी मिशन |
| संचालक (ऑपरेटर) |
चीनी राष्ट्रीय अंतरिक्ष प्रशासन |
|  |
| मिशन का आरंभ |
| प्रक्षेपण तिथि |
लगभग 2017 |
| रॉकेट |
लांग मार्च 5 |
| प्रक्षेपण स्थल |
वेनचांग उपग्रह प्रक्षेपण केंद्र |
|  |
| कक्षीय मापदण्ड |
| निर्देश प्रणाली |
चन्द्र केन्द्रीय |
|  |
| चंद्र ऑर्बिटर |
| कक्षीय निवेशन | लगभग 2017 |
| चंद्र लैंडर |
| लैंडिंग तारीख | लगभग 2017 |
| ----

|  |
| --- |
| **चीनी चंद्र एक्स्प्लोरेशन कार्यक्रम** |
| ← चांग ई-4 | चांग ई-6 → |

 |

**चांग ई-5 (Chang'e 5)** वर्तमान में विकास के अंतर्गत एक मानव रहित चीनी चंद्र अन्वेषण मिशन है। जो 2017 तक चंद्रमा पर लैंड होने की उम्मीद है। चांग ई-5 चीन का पहला नमूना वापसी मिशन होगा। यह चंद्र मिट्टी और चट्टान के कम से कम 2 किलोग्राम नमूने पृथ्वी पर लौटकर लेकर आया है।

अपने पूर्ववर्तियों की तरह, यह अंतरिक्ष यान चीनी चंद्र देवी के नाम पर है।

## इन्हें भी देखें

* चंद्रमा के मिशन की सूची
* चीनी राष्ट्रीय अंतरिक्ष प्रशासन
* चांग ई-4
* चांग ई-6

|  |  |
| --- | --- |
|  | अंतरिक्ष उड़ान प्रवेशद्वार |

## सन्दर्भ
# संयुक्त राज्य भूवैज्ञानिक सर्वेक्षण

**संयुक्त राज्य भूवैज्ञानिक सर्वेक्षणUnited States Geological Survey*|  |
| **स्थापना** | 3 मार्च 1879 |
| **निदेशक** | सुज़ेट किम्बाल (अन्तरिम) (2009-) |
| **बजट** | 97.1 करोड़ $ (2007) |
| **कर्मचारी** | 10,000 (2007) |

**संयुक्त राज्य भूवैज्ञानिक सर्वेक्षण** (अंग्रेजी: *United States Geological Survey* या *USGS*) अमेरिकी सरकार की भू-वैज्ञानिक संस्था है। यूएसजीएस के वैज्ञानिक अमेरिकी धरती, प्राकृतिक संसाधन और प्राकृतिक आपदाओं इत्यादि के बारे में शोधकार्य करते हैं। इस संस्था की चार प्रमुख विज्ञान शाखाएँ है जो हैं: भूगोल, जीव विज्ञान, भूगर्भविद्या और जलविज्ञान। यूएसजीएस एक अनुसन्धान संस्था है और इसपर कोई विनियामक दायित्व नहीं है।

यह संयुक्त राज्य का एकमात्र आन्तरिक वैज्ञानिक विभाग है। यूएसजीएस में लगभग 10,000 लोग कार्यरत हैं और इसका मुख्यालय रेस्टन (वर्जीनिया) में स्थित है और अन्य प्रमुख कार्यालय डेनवर (कोलोरैडो) और मेन्लो पार्क (कैलीफोर्निया) में भी स्थित हैं।

यूएसजीएस का भूकम्प सूचना केन्द्र गोल्डन (कोलोरैडो) में स्थित है और यह विभाग विश्वभर में भूकम्पों की स्थिति और तीव्रता का पता लगाने का काम करता है।

## बाहरी कड़ियाँ

* आधिकारिक जालस्थल (अंग्रेजी )
* भूकम्प आपदा कार्यक्रम (वर्तमान और ऐतिहासिक भूकम्प सूचना) (अंग्रेजी )
# हंगेरियाई भाषा

**हंगेरियाई भाषा**, हंगरी की आधिकारिक भाषा है। यह फिन्नो-उग्रिक भाषा परिवार का हिस्सा है और, यूरोप में सबसे व्यापक रूप से बोली जाने वाली गैर भारोपीय भाषा है।

## भाषा परिवार

## बोली

## लिपी

## बोलने वाले व्यक्तियों की संख्या

## प्रमुख क्षेत्र
# कॉलोराडो

संयुक्त राज्य अमेरिका में कॉलोराडो राज्य की स्थिति
**कॉलोराडो** (अंग्रेज़ी: *Colorado*) संयुक्त राज्य अमेरिका का एक राज्य है। यह अमेरिका के मध्य-पश्चिम में दक्षिणी रॉकी पर्वतों को अपने में समाए हुए हैं। यह अमेरिका में क्षेत्रफल के आधर पर 8वाँ और जनसंख्या के आधार पर 22वाँ सबसे बड़ा राज्य है। संयुक्त राज्य जनगणना ब्यूरो के अनुसार 1 जुलाई 2014 को कॉलोराडो की जनसंख्या 53,55,866 थी, जो 2010 में हुई जनगणना की तुलना में 6.5% अधिक थी। इसका क्षेत्रफल 2,69,837 वर्ग किमी है।

इस राज्य का नाम कॉलोराडो नदी के नाम पर पड़ा, जिसका नाम स्पेनी यात्रियों ने रियो कोलोराडो (*Río Colorado*) रखा था। कॉलोराडो के राज्यक्षेत्र को 28 फ़रवरी 1861 को संघटित किया गया था और अमेरिकी राष्ट्रपति यूलिसिस ऍस ग्राण्ट ने 1 अगस्त 1876 को एक उद्घोषणा-पत्र पर हस्ताक्षर कर इसे अमेरिका में सम्मिलित किया। कॉलोराडो को "शतकीय राज्य" (*Centennial State*) भी कहा जाता है जो इसका उपनाम है क्योंकि यह अमेरिकी स्वतन्त्रता की घोषणा के सौ वर्ष पूरे होने के 28 दिन बाद राज्य बना था।

कॉलोराडो की सीमाएँ उत्तर में वायोमिंग, पूर्वोत्तर में नॅब्रास्का, पूर्व में कैन्सस, दक्षिणपूर्व में ओक्लाहोमा, दक्षिण में नया मॅक्सिको, पश्चिम में यूटा, और दक्षिण-पश्चिम में एरिज़ोना से मिलती हैं। कॉलोराडो अपने जीवन्त परिदृश्य के लिए प्रख्यात है जो पर्वतों, वनों, ऊँचे मैदानों, मेसू, घाटियों, पठारों, नदियों, और रेतीली भूमियों से अटा पड़ा है। इसकी राजधानी डॅनवर है जो इस राज्य का सर्वाधिक जनसंख्या वाला नगर भी है। इस राज्य के लोगों को अंग्रेज़ी में "कॉलोरैडन्स" (*Coloradans*) कहते हैं, यद्यपि पुराना शब्द "कॉलोरैडोअन" (*Coloradoan*) अभी भी प्रयुक्त किया जाता है।

## सन्दर्भ

## बाहरी कड़ियाँ
# मोज़ाम्बीक

| मोज़ांबीक़ गणराज्य República de Moçambique |
| --- |
|
ध्वज

कुल चिह्न

 |
| **राष्ट्रगान:**Pátria Amada (प्यारी मातृभूमि) |
|  |
| राजधानी | मापूतो |
| सबसे बड़ा शहर | राजधानी |
| राजभाषा(एँ) | पुर्तगाली |
| स्थानीय भाषाएँ | स्वाहीली माखूआ सेना |
| नृजातीय समूह  | ९९.६६% अफ़्रीकी१ ०.२०% यूरोपी-अफ़्रीकी ०.०८% भारतीय ०.०६% यूरोपी |
| निवासीनाम | मोज़ाम्बीकी |
| सरकार | राष्ट्रपति-प्रधान गणतंत्र |
|  |
| • राष्ट्रपति  | आर्मान्दो गेबूज़ा |
| • प्रधान मंत्री  | आल्बेर्तो वाकीना |
|  |
| विधानमंडल | गणतंत्र की सभा |
| स्वतंत्रता |
|  |
| • पुर्तगाल से  | २५ जून १९७५ |
|  |
| क्षेत्रफल |
| • कुल |  ३५वाँ) |
| • जल क्षेत्र (%) | २.२ |
| जनसंख्या |
| • २००९ आकलन | २,२८,९४,००० (५४वाँ) |
| • २००७ जनगणना | २,१३,९७,००० (५२वाँ) |
| GDP (PPP) | २०११ प्राक्कलन |
| • कुल | $२३.८८६ अरब) |
| • प्रति व्यक्ति | $१,०८५ |
| GDP (सांकेतिक) | २०११ प्राक्कलन |
| • कुल | $१२.८२७ अरब |
| • प्रति व्यक्ति | $५८२ |
| गिनी (२००८) | ४५.७ **Error: Invalid Gini value** |
| HDI (२०१३) |  ०.३९३ **Error: Invalid HDI value** · १७८वाँ |
| मुद्रा | मोज़ाम्बीकी मेतीकाल (MZN) |
| समय मंडल | UTC+2 (केन्द्रीय अफ़्रीकी समय) |
| • ग्रीष्मकालीन (DST) | UTC+2 (लागू नहीं) |
| वाहन चलते हैं | बाएँ |
| दूरभाष कोड | २५८ |
| इंटरनेट TLD | .mz |
| 1. Makhuwa, Tsonga, Lomwe, Sena and others.
 |

**मोज़ांबीक़** (पुर्तगाली: Moçambique) दक्षिणपूर्वी अफ़्रीका में स्थित एक देश है जो पूर्व में हिन्द महासागर से, उत्तर में तंज़ानिया से, पश्चिमोत्तर में मालावी और ज़ाम्बिया से. पश्चिम में ज़िम्बाब्वे से और दक्षिण में स्वाज़ीलैंड और दक्षिण अफ़्रीका से बंधा हुआ है। पहली से पांचवी सदी ईसवी में यहाँ उत्तर और पश्चिम से बांटू-भाषी लोग आ बसे, जिसके बाद स्वाहिली-भाषी और फिर अरब लोगों का प्रभाव रहा। सन् 1498 में पुर्तगाली खोजयात्री वास्को दा गामा जो अपनी नौकाएँ लेकर भारत जा रहा था रास्ते में यहाँ आ धमका। 1505 में पुर्तगाल ने मोज़ांबीक़ पर अपना राज घोषित कर दिया और मोज़ांबीक़ उसका उपनिवेश (कोलोनी) बन गया। पुर्तगाली ज़माने में बहुत से भारतीय मूल के लोग भी मोज़ांबीक़ जा बसे और वे 2007 में आबादी का 0.08% थे। 1975 में मोज़ांबीक़ आज़ाद हुआ। 1977 से 1992 में यहाँ एक ज़बरदस्त गृह युद्ध चला।

## इन्हें भी देखें

* दक्षिण अफ़्रीका

## सन्दर्भ
# ज़ियोनवाद

थियोडोर हर्ज़्ल को ज़ियोनवाद का जनक माना जाता है।
**ज़ियोनवाद** (इब्रानी: *צִיּוֹנוּת*‎, आधुनिक इब्रानी उच्चारण [t͡sijo̞ˈnut]; ज़ियोन पर्वत के नाम से पड़ा) यहूदियों का तथा यहूदी संस्कृति का राष्ट्रवादी राजनैतिक आन्दोलन है जो इज़राइल के ऐतिहासिक भूभाग में यहूदी देश की पुनर्स्थापना का समर्थन करता है। ज़ियोनवाद का आरम्भ मध्य एवं पूर्वी यूरोप में 19वीं शताब्दी के उत्तरार्ध में हुआ। यह यूरोप के सामी-विरोधी राष्ट्रवादी आन्दोलनों के प्रतिक्रियास्वरूप एक राष्ट्रीय पुनरुज्जीवन आन्दोलन के रूप में आरम्भ हुआ। ज़ियोनवाद आन्दोलन का मुख्य उद्देश्य है कि फ़िलिस्तीन राज्यक्षेत्र में यहूदीकरण तथा यहूदीवाद का विस्तार करना जिसके लिए इसकी विश्व में बहुत आलोचना हो चुकी है। इसके शीघ्र पश्चात् इस आन्दोलन के अधिकांश नेताओं ने ब्रिटिश फ़िलिस्तीन के अन्दर अपना देश बनाने का लक्ष्य स्वीकार किया। फ़िलिस्तीन उस समय उस्मानी साम्राज्य के अधीन था।

## इन्हें भी देखें

* यहूदी धर्म
* इज़राइल
* हिब्रू भाषा का पुनरुद्धार